Source: https://24secunde.ro/sean-denison-continua-alaturi-oradea/
Timestamp: 2018-09-20 21:15:16+00:00

Document:
Sean Denison continuă alături de CSM CSU Oradea - 24secunde.ro
In LNBM - ȘtiriTags csm csu oradea, LNBM, prelungire, sean denison 10/07/2018 Adrian Micinic
Sean Denison rămâne la CSM CSU Oradea. Canadianul a semnat un nou angajament cu echipă alături de care a devenit campion al României.Amănunte -> https://bit.ly/2ufDok4
Publicată de CSM Oradea pe Marţi, 10 Iulie 2018
Denison are un titlu de campion (2018), o medalie de argint (2014) și una de bronz (2017), respectiv două finale de cupă (2014 și 2018) alături de formația bihoreană. De altfel, CSM Oradea a obținut cel puțin o medalie în fiecare sezon pe care Sean l-a disputat în uniforma acestei echipe.
Înalt de 2.10 metri, Denison este absolvent al universității Santa Clara. El va aniversa 33 ani peste aproximativ o lună și jumătate, având o experiență de 11 sezoane în Europa. A evoluat în Turcia, Rusia, Polonia și România, fiind unul dintre jucători de bază ai lui Cristian Achim în aventurile europene din sezoanele 2013/14 și 2016/17.
Dacă în primele două sezoane a jucat la poziția 5, făcând însă echipă la interior cu Titus Nicoară, Denison a fost utilizat alături de un alt 5 clasic în sezonul 2017/18. Este vorba despre Arturas Valeika. El a demonstrat că poate să fie la fel de util indiferent de partitura în care este utilizat în ambele faze ale jocului.
Până la această oră Denison are 99 meciuri în Liga Națională cu medii de 10.8 puncte, 5.1 recuperări, 1.3 pase decisive, 1.0 intercepții și 0.9 capace pentru 12.7 la eficiență în 23:08 minute pe partidă. El are procentaje de 57% la aruncările de două puncte, 34% la trei puncte și 61% la linia de pedeapsă.
Denison devine al 4-lea jucător contractat de CSM CSU Oradea pentru sezonul 2018/19 după Kris Richard, Bobe Nicolescu și Giordan Watson.

References: CSM 
 csm 
 CSM 
 CSM 
 CSM 
 CSM